Pievinis verpikas

Pievinis verpikas (Euthrix potatoria) – verpikų (Lasiocampidae) šeimos stambus drugys, kuris skraido liepos – rugpjūčio mėn. Patelių kūno spalva gelsvai ochrinė, o patinų – rausvai ruda. Priekinio sparno viduryje yra dvi sidabriškai baltos akutės. Nuo sparno viršūnės iki užpakalinio krašto vidurio eina tamsiai ruda skersinė linija; lygiagrečiai jai yra kita banguota linija. Ant užpakalinių sparnų yra blyški skersinė juostelė. 

Vikšras tamsiai rudas. Kūno šonais eina baltos juostos ir eilė baltų plaukų kuokštelių. Vikšras žiemoja. Lėliuke virsta žemės paviršiuje

Kenkia migliniams augalams. Lietuvoje dažnas.

Kategorija:Verpikai